TARYBOS REGLAMENTAS (EB) Nr. 1946/2005
2005 m. lapkričio 14 d.
iš dalies keičiantis Reglamentą (EB) Nr. 2007/2000 dėl išimtinių prekybos priemonių įvedimo šalims ir teritorijoms, dalyvaujančioms Europos Sąjungos stabilizacijos ir asociacijos procese ar su juo susijusioms
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Reglamento (EB) Nr. 2007/2000 (1) galiojimas baigiasi 2005 m. gruodžio 31 d.
(2)
Kadangi stabilizacijos ir asociacijos susitarimai dar nėra sudaryti su visomis Vakarų Balkanų šalimis, reikia pratęsti Reglamento (EB) Nr. 2007/2000 galiojimą.
(3)
Išlaikant atvirą rinką, tikimasi prisidėti prie politinės ir ekonominės proceso stabilizacijos regione, nesukeliant neigiamo poveikio Bendrijai. Atitinkamai šie lengvatiniai tarifai turėtų būti taikomi ir toliau - nuo 2006 m. sausio 1 d. iki 2010 m. gruodžio 31 d.
(4)
2003 m. vasario 4 d. Jugoslavijos Federacinėje Respublikoje buvo priimta Konstitucinė chartija, kuria šalies pavadinimas buvo pakeistas į Serbiją ir Juodkalniją ir kuri padalino Valstybės Sąjungos ir ją sudarančių dviejų Respublikų kompetenciją.
(5)
Be to, Reglamente (EB) Nr. 2007/2000 numatytos prekybos priemonės turėtų būti taikomos atsižvelgiant į tai, kad Juodkalnijos Respublika, Serbijos Respublika ir Kosovas, kaip apibrėžta Jungtinių Tautų Saugumo Tarybos rezoliucijoje Nr. 1244 (1999), sudaro atskiras muitų teritorijas.
(6)
Bendrija su Serbijos Respublika sudarė susitarimą dėl prekybos tekstilės gaminiais (2),
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2007/2000 iš dalies keičiamas taip:
1)
1 straipsnio 1 ir 2 dalyse žodžiai „bei Serbija ir Juodkalnija, įskaitant Kosovą“ pakeičiami žodžiais „ir Juodkalnijos, Serbijos arba Kosovo muitų teritorijose“.
2)
3 straipsnio 1 ir 3 dalyse žodžiai „Jugoslavijos Federacinė Respublika“ pakeičiami žodžiais „Juodkalnijos arba Kosovo muitų teritorijos“.
3)
4 straipsnis iš dalies keičiamas taip:
a)
2 dalies d punkte žodžiai „Jugoslavijos Federacinė Respublika, įskaitant Kosovą“ pakeičiami žodžiais „Juodkalnijos, Serbijos arba Kosovo muitų teritorijose“;
b)
4 dalies pirmajame sakinyje ir šios dalies c punkte žodžiai „Serbija ir Juodkalnija, įskaitant Kosovą“ pakeičiami žodžiais „Juodkalnijos, Serbijos arba Kosovo muitų teritorijose“;
4)
17 straipsnyje data „2005 m. gruodžio 31 d.“ pakeičiama data „2010 m. gruodžio 31 d.“;
5)
I priedo skiltyje „Naudos gavėjai“ žodžiai „Jugoslavijos Federacinė Respublika, įskaitant Kosovą“ visur pakeičiami žodžiais „Juodkalnijos, Serbijos arba Kosovo muitų teritorijos“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. lapkričio 14 d.